Diari Oficial de la Generalitat Valenciana


Sumari del DOGV 5403, del 07-12-2006 (2006/14872)

Informació pública de l'expedient del Pla General i suspensió de l'atorgament de llicències.
--------------------------------------------------------------------------------------------

### Dades del document

Número de DOGV
:   5403

Data del DOGV
:   07-12-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/14960


Organisme emissor
:   Ajuntament d'Orxeta

Tipus de document
:   Anunci

Informació pública de l'expedient del Pla General i suspensió de l'atorgament de llicències. [2006/A14235]  
Mitjançant un acord del Ple de data 20 de novembre de 2006, l'Ajuntament d'Orxeta, una vegada elaborat el Pla General d'Ordenació Urbana i en compliment del que preceptua l'article 83.2 de la Llei 16/2005, de 30 de desembre, de la Generalitat, Urbanística Valenciana, l'exposa al públic amb la documentació següent:  
. Memòria informativa.  
. Plànols d'informació.  
. Memòria justificativa.  
. Directriu estratègiques d'evolució urbana i ocupació del territori.  
. Normes urbanístiques.  
. Fitxes i quadres estadístiques.  
. Plànols d'ordenació.  
. Catàleg de béns i espais protegits.  
. Ordenança reguladora de la tramitació de l'expedient de minimització d'impactes en les edificacions en sòl no urbanitzable.  
. Ordenança reguladora de les bases generals per a l'adjudicació de programes d'actuació integrada en l'àmbit territorial del municipi d'Orxeta.  
. Ordenança reguladora del cànon d'urbanització.  
. Estudi d'impacte mediambiental.  
. Convenis urbanístics.  
Així mateix, ha acordat sotmetre l'expedient d'aprovació del Pla General d'Orxeta i l'estudi d'impacte mediambiental, junt amb tota la documentació que en forma part, a informació pública, durant un període de 45 dies hàbils, mitjançant edictes que s'inseriran al tauler d'anuncis de l'Ajuntament d'Orxeta, en el Diari Oficial de la Generalitat i en el diari Información, dins del qual les persones interessades podran examinar l'expedient i presentar-hi les al·legacions o observacions que estimen oportunes.  
Durant este període, el projecte diligenciat del Pla General d'Orxeta estarà depositat, per a consulta pública, al Departament d'Urbanisme d'este Ajuntament.  
D'altra banda, en el Ple de 30 de juny de 2006, es va acordar suspendre l'atorgament de qualsevol tipus de llicències d'activitat, de parcel·lació de terrenys, d'edificació i d'enderroc, en tot el terme municipal, en aquells casos en què hi haja una contradicció entre el planejament vigent i les noves determinacions del Pla General que es pretén revisar, conforme al que preceptua l'article 101.2 de la Llei 16/2005, de 30 de desembre, de la Generalitat, Urbanística Valenciana, i 289 del Decret 67/2006, de 19 de maig, del Consell de la Generalitat, pel qual s'aprova el Reglament d'Ordenació i Gestió Territorial i Urbanística.  
Cosa que es fa públic en virtut del que disposa l'article 83.2.a de la Llei 16/2005, de 30 de desembre, de la Generalitat, Urbanística Valenciana, i 213 a 220 del Decret 67/2006, de 19 de maig, del Consell de la Generalitat, pel qual s'aprova el Reglament d'Ordenació i Gestió Territorial i Urbanística, i l'article 18 de la Llei 9/2006, de 28 d'abril, sobre avaluació dels efectes de determinats plans i programes en el medi ambient, per un període de 45 dies hàbils, dins del qual les persones interessades podran examinar l'expedient i presentar les al·legacions o observacions que estimen oportunes.  
Orxeta, 21 de novembre de 2006.. L'alcalde: Vicente Llinares Sellés.